ઉત્તમભાઈએ કોઈ અગમ્ય આશાથી સફળતા મેળવવા જીવન યુધ્ધ ચાલુ રાખતા ઇ.સ.૧૯૫૯ ની ૩૦ મી જૂને “ટ્રિનિપાયરીન” ટેબ્લેટ નુ ઉત્પાદન કરી ને તેને વેચાણ માટે બજાર મા મુકી લાંબા સમય ના અભ્યાસ અને અનુભવ ને અંતે એમનો આ પ્રયાસ એમની કીર્તિ વધારનારો બન્યો.તેઓ પોતાની દવાઓ બે મોટી મોટી બેગ મા મુકી બનાસકાંઠા અને મહેસાણા જિલ્લા ના ધુળિયા ગામો ખુંદવા નિકળી જાય.તેઓ બનાસકાંઠા ના વતની હોઈ દવા ના વેચાણ મા એમને આનો ખુબ લાભ મળ્યો.સંઘર્ષ ના આ તબ્બકે તેમને મેથાણ્ ના ડો. એમ.આર.શર્મા નો ખૂબ જ સહકાર મળ્યો.પહેલી વાર ઉત્તમભાઈ ડો.શર્મા ને મળવા છાપી થી મેથાણ વચ્ચેનુ ચાર ગાઉ જેટલુ અંતર ચાલીને બેગ મા દવા ,ઇંજેક્શન વગેરે ના સાતેક કીલો ના વજન સાથે ગયા ત્યારે ડો.શર્મા પાસેથી એમને એકસો રૂપિયાના ઓર્ડેર ની ધારણા હતી.પરંતુ ડો.શર્મા એ પહેલો જ ઓર્ડર એક હજાર રૂપિયાનો આપતા તેમનો પોતાનો આ પહેલો પ્રયાસ જવલંત સફળતા ભર્યો લાગ્યો હતો.તેઓ મેથાણ જતા ત્યારે ડો.શર્મા એમને જરૂર ઘરે જમવા લઈ જતા.ઉત્તમભાઈ એ એમની આબાદ કોઠાસૂજ્ થી દવાઓ નુ ઉત્પાદન કર્યુ કે જેમાંથી સારો એવો નફો થાય અને મોટી આવક મળી રહે.ઉત્તમભાઈ ની એક વિચારધારા હતી કે ,એક તો એવી દવા બનાવવી કે જે ડોક્ટર દર્દી ને લખી આપે અને બીજુ એ દવા એવી બનાવવી કે બીજુ કોઈ ન બનાવતુ હોય.